2022.9.8.
HU
Az Európai Unió Hivatalos Lapja
C 345/5
V (Hirdetmények)
BÍRÓSÁGI ELJÁRÁSOK
EFTA-BÍRÓSÁG Az Oslo tingrett 2022.
március 14-i, tanácsadói vélemény iránti kérelme az EFTA-Bírósághoz a Stendi AS & Norlandia Care Norge AS kontra Oslo kommune v/ordføreren ügyben (E-4/22. sz. ügy) (2022/C 345/04) Az Oslo tingrett (oslói körzeti bíróság) 2022.
március 14-én kelt, a Bíróság Hivatalához 2022.
március 30-án beérkezett levelében tanácsadói vélemény iránti kérelmet nyújtott be az EFTA-Bírósághoz a Stendi AS & Norlandia Care Norge AS kontra Oslo kommune v/ordføreren ügyben, az alábbi kérdésekkel kapcsolatban: Azzal kapcsolatban, hogy a beszerzés a szolgáltatás fogalmába tartozik-e vagy sem: 1.
A 2014/24/EU irányelv 2. cikke (1) bekezdésének 9. pontja szerinti „szolgáltatásnyújtásra” irányuló szerződésnek kell-e tekinteni az ápolási intézményekben hosszú távú helyek biztosítását előíró visszterhes szerződést, amelynek odaítélésére a [kérelemben] leírt feltételek mellett kerül sor?
Az EGT-megállapodás 32. cikkében foglalt, a közhatalom gyakorlására vonatkozó kivétellel kapcsolatban: 1.
Befolyásolják-e az alábbiak az ajánlatkérő szerv azon lehetőségét, hogy az EGT-megállapodás 39. cikkével összefüggésben értelmezett 32. cikkében foglalt kivételre hivatkozzon, ha: a) a szóban forgó szolgáltatások korábban az ajánlatkérő és nonprofit szervezetek, valamint más (nem nonprofit) szolgáltatók közötti, szolgáltatásnyújtásra irányuló közbeszerzési szerződések tárgyát képezték?
b) ugyanabban az államban más ajánlatkérő szervek továbbra is úgy döntenek, hogy egyenértékű szolgáltatásokra vonatkozó szerződéseket kötnek mind nonprofit szervezetekkel, mind más (nem nonprofit) szolgáltatókkal?
c) a hozzájárulásuk megadásához cselekvőképességgel nem rendelkező azon személyekkel kapcsolatban történő, kényszergyógykezelés alkalmazására vonatkozó döntési jogkörrel, akik az ilyen gyógykezelést ellenzik, nem közvetlenül az ajánlatkérő szerv szerződő fél, hanem a vállalkozónál dolgozó egészségügyi személyzet rendelkezik? 2.
Hogyan kell értelmezni az EGT-megállapodás 39. cikkével összefüggésben értelmezett 32. cikkében szereplő „akár alkalmanként” kifejezést?
A nonprofit szervezetekre vonatkozó fenntartással kapcsolatban: 1.
Ellentétes-e az EGT-megállapodás 31.
és 36. cikkével, valamint a 2014/24/EU irányelv 74–77. cikkével az olyan nemzeti szabályozás, amely lehetővé teszi az ajánlatkérő szervek számára, hogy az egészségügyi és szociális szolgáltatásokra vonatkozó közbeszerzési eljárásokban való részvétel jogát a szóban forgó nemzeti jogszabályi rendelkezésben meghatározott feltételek mellett „nonprofit szervezetek” számára tartsák fenn?